google/wiki40b huggingface dataset:
Morské právo

Sloboda preletu

Všetky civilné i vojenské lietadlá majú právo slobodného preletu nad šírym morom. Civilné letectvo - Medzinár. organizácia civilného letectva (ICAO). Štátne lietadlá - všeob. zásady letovej bezpečnosti. Štátna príslušnosť rovnako ako pri lodiach. Rozhodujúcim vonkajším znakom je výsostný odznak štátu registrácie a registračná značka. Aj lietadlá majú vyššie spomenuté práva na overenie totožnosti, na prehliadku a na prenasledovanie lode. Prax niektorých štátov (USA,CAN) – vytváranie si tzv. pásiem na identifikáciu vo vzdušnom priestore (za účelom bezpečnosti a ochrany)

Sloboda kladenia podmorských káblov

Možnosť všetkých štátov voľne klásť telefonické a telegrafické káble a podmorské diaľkové potrubia s výhradou rešpektovania slobody plavby a rybolovu. Dnes 98% internetového spojenia ide cez optické káble v oceánoch. Ide o právo štátu, jej výkon napr. PO je podmienený jeho súhlasom - udelením licencie.

Sloboda budovania umelých ostrovov a iných zariadení

Zriaďovanie umelých ostrovov a zariadení podlieha všeob. zásadám a pravidlám stanovených pre túto činnosť v rámci výlučnej ekonomickej zóny a kontinentálneho šelfu. Pobrežný štát bude mať výlučnú jurisdikciu nad takýmito umelými ostrovmi, zariadeniami a stavbami vrátane jurisdikcie s prihliadnutím na colné, fiškálne, zdravotnícke, bezpečnostné a prisťahovalecké predpisy.
Andreas zo Sparty

Andreas (starogr. Ἀνδρέας) bol olympijský víťaz v behu na jedno stadion v roku 64 pred Kr.
Andreas zo Sparty bol na 179. olympijských hrách korunovaný olivovým vencom za víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Andreas dal 179. olympiáde meno, pretože menom víťazov tejto disciplíny sa olympiády označovali.
Olympijské víťazstvo Andrea uvádza staroveký historik Eusebios z Kaisareie vo svojom diele Kronika (gr. Chronografia), a to v zozname olympijských víťazov, ktorý vyhotovoval z písomností Iulia Africana, autora diel, zachovaných prevažne len vo fragmentoch.
Výtvarná výchova

Výtvarná výchova sú vizuálne zážitky a skúsenosti, rozvíjanie výtvarných schopností. Je súcasťou obsahu všeobecného vzdelávania spravidla ako jeden z estetickovýchovných predmetov. Učí žiakov hodnotiť ľudské artefakty vizuálne média a riešenie priestoru, rozvíja produktivne výtvarné činnosti v rôznych témach a technikách.

Externé zdroje

FILIT – zdroj, z ktorého pôvodne čerpal tento článok.
Cintré

Poloha

Obec má rozlohu 8,32 km². Najvyšší bod je položený 63 m n. m. a najnižší bod 25 m n. m.

Obyvateľstvo

Počet obyvateľov obce je 2 061 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kačica lyžičiarka

Výskyt a stav na Slovensku

Odhadovaný počet hniezdiacich párov  v rokoch 1980 – 1999 bol 10 - 40, zimujúcich jedincov 0 - 15. Veľkosť populácie i územie na ktorom sa vyskytovala vykazovali mierny pokles od 20 - 50%. Ekosozologický status v roku 1995 V - zraniteľný. V roku 1998 VU:B1, VU - zraniteľný. V roku 2001 VU - zraniteľný. Európsky ochranársky status nezaradený SPEC. Stupeň ohrozenia S - vyhovujúci ochranársky status.
Odhadovaný počet hniezdiacich párov v rokoch 2008 – 2012 bol 10 – 40 párov. Krátkodobý trend i veľkosť územia na ktorom hniezdila za posledných 12 rokov (2000 – 2012) boli stabilné, z pohľadu dlhodobého trendu od roku 1980 (1980 – 2012) boli klesajúce. V roku 2014 VU* D - zraniteľný.  
Odhadovaný počet hniezdiacich párov v rokoch 2013 – 2018 bol 10 – 40 párov. Krátkodobý trend i veľkosť územia na ktorom hniezdila za posledných 12 rokov (2007 – 2018) boli stabilné, z pohľadu dlhodobého trendu od roku 1980 (1980 – 2018) boli klesajúce.
Sweet Lullaby

Hudobné video

Hudobné video režírované Tarsemom Singhom bolo nominované na niekoľko cien MTV Video Music Awards 1994. Videoklip ukazuje malé dievča na trojkolke v popredí s ikonickými scénami z celého sveta.

Pozície v rebríčkoch

¹ „Sweet Lullaby (remix ’92)“
Costa (Haute-Corse)

Poloha

Obec má rozlohu 1,09 km². Najvyšší bod je položený 604 m n. m. a najnižší bod 160 m n. m.

Obyvateľstvo

Počet obyvateľov obce je 72 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenská florbalová extraliga žien 2016/17

Systém súťaže

Po základnej časti, v ktorej odohal každý s každým zápasy jedenkrát doma a vonku, nasledovalo play-off s ôsmymi najlepšími družstvami. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa tradične nehralo, o bronzových medailách rozhodlo lepšie umiestnenie porazených semifinalistov v základnej časti. Posledné 2 družstvá po základnej časti odohrali prelínaciu súťaž spolu s dvoma družstvami 1. ligy.
Kostol Nostra Signora del Sacro Cuore

História výstavby

Dnešný kostol stojí na mieste stavby pochádzajúcej z 13. storočia. Bola ňou svätyňa, postavená na zvyškoch pôvodného Domiciánovho stadia na počesť mučeníkov, zabitých počas prenasledovania kresťanov v prvých storočiach po Kr. 
V polovici 15. storočia sa tu na popud kastílskeho infanta a rímskeho senátora Henricha, syna kastílskeho kráľa Ferdinanda III. začalo s prestavbou na renesančný kostol, zasvätený španielskemu národnému patrónovi svätému Jakubovi. Autorom projektu bol taliansky sochár a architekt Bernardo Rossellini. Kostol pomenovaný San Giacomo degli Spagnoli dostal praktický dnešný vzhľad s výstavným hlavným priečelím, ktoré však, na rozdiel od súčasnosti, bolo obrátené na opačnú stranu.
Od začiatku 16. storočia sa kostol stal národným chrámom Španielov a túto funkciu plnil až do postavenia Kostola Santa Maria in Monserrato degli Spagnoli v 17. storočí.
Ďalšie stavebné úpravy na kostole vykonal v roku 1518 Antonio da Sangallo mladší.
Chrám sa v priebehu svojej existencie stal skutočnou pokladnicou výtvarného umenia. Tri chrámové lode i trinásť bočných kaplniek bolo zdobených hodnotnými umeleckými dielami – obrazmi, freskami, sochami a dekoratívnymi prvkami. Na hlavnom oltári bol umiestnený obraz Ukrižovanie Krista od Girolama Siciolanteho da Sermonetu (1521 – 1580).
Po dostavaní Kostola Santa Maria in Monserrato degli Spagnoli sa on stal novou národnou svätyňou a španielska komunita sa presunula tam. Do nového kostola bola premiestnená aj väčšina umeleckých diel. 
Kostol ostal opustený a chátral. Na konci 19. storočia dal budovu chrámu pápež Lev XIII., podľa plánov architekta Lucu Cariminiho, renovovať. Vtedy otočili hlavné priečelie s vchodom do námestia Piazza Navona a zbúrali transept, ktorý musel ustúpiť ulici Corso del Rinascimento. Po prestavbe bolo zmenené aj zasvätenie kostola na súčasné a kostol bol zverený mužskej kongregácii Misionári Najsvätejšieho Srdca Ježišovho (Missionari del Sacro Cuore di Gesù).

Prehliadka kostola

Vcelku nenápadné hladké priečelie bez výrazných ozdôb, splývajúce s okolitou zástavbou, je členené horizontálnou rímsou na dve podlažia. Chrámový priestor však zaberá iba výšku prízemia; poschodie s trojicou rozetových okien obsahuje súkromné priestory pre rehoľníkov. Stavbu završuje malý trojuholníkový štít.
Kostol má štvorcový pôdorys s troma širokými loďami oddelenými stĺporadiami.
Z množstva pôvodného umeleckého vybavenia tu ostalo iba torzo – napr. renesančný chór z farebného mramoru a mramorové pozadie neobarokového hlavného oltára.
Bieloruská sovietska socialistická republika

Dejiny

V dôsledku chaosu 1. svetovej vojny a  občianskej vojny došlo 25. marca 1918 k vyhláseniu bieloruskej nezávislosti od Ruska. Bieloruská ľudová republika však existovala len necelý rok. Časom sa aj v Bielorusku presadila boľševická revolúcia, a tak 1. januára 1919 bola vo Smolensku vyhlásená Bieloruská zväzová socialistická republika. Červená armáda obsadila Minsk 5. januára 1919.
V dôsledku poľsko-boľševickej vojny prišlo Bielorusko o západnú časť svojho územia, ktoré pripadlo Poľsku. V rokoch 1924 – 1926 získala Bieloruská SSR od Ruskej SFSR Vitebskú, Gomeľskú a časť Smolenskej gubernie, kde bola prevaha bieloruského obyvateľstva. Po vpáde Sovietskeho zväzu do východných časti Poľska v roku 1939 získala Bieloruská SSR svoje západné územie naspäť. Po vpáde nacistických vojsk do Sovietskeho zväzu bolo Bielorusko rýchlo okupované. V rozsiahlom kotli medzi Minskom a Barysavom Nemci zajali asi 250 000 sovietskych vojakov. Veľké množstvo sovietskych vojakov sa v zalesnenom teréne rozptýlilo a vyhýbalo sa zajatiu. Do roku 1944 tu vzniklo veľké množstvo partizánskych skupín. Nacisti rozpútali voči partizánom a bieloruskému obyvateľstvu kruté represálie. Počas vojny bolo čiastočne alebo úplne vypálených 5295 bieloruských obcí (z celkového počtu 9200). Počas okupácie zahynulo alebo bolo nezvestných 2 230 000 ľudí (asi štvrtina z pôvodných 8 910 000 ľudí, žijúcich na území v roku 1939). Symbolom krutého nacistického teroru sa stala obec Chatyň, ktorú nacisti vypálili a pripravili o život brutálnym spôsobom aj takmer všetkých jej obyvateľov. Krajina bola oslobodená počas operácie Bagration v lete 1944.
27. júna 1990 vyhlásilo Bielorusko svoju zvrchovanosť a v dôsledku rozpadu ZSSR nakoniec 25. augusta 1991 aj plnú samostatnosť.
Ralph Woods

Ralph Woods (* 2. máj 1986, Québec, Kanada) je kanadský pornoherec. Patrí medzi najznámejšie hviezdy bratislavského produkčného štúdia pre homosexuálne pornofilmy produkujúceho pod ochrannou známkou Bel Ami. Ralph Woods je jedným z mála hercov v Bel Ami, ktorí nepochádzajú zo Slovenska a ktorí vystupujú otvorene ako homosexuáli. Ralph Woods meria 173 centimetrov a váži 57 kilogramov. Vyznačuje ho nadrozmerný penis, ktorý je jeho výrobnou značkou známou v homosexuálnom pornopriemysle.

Kariéra

V 18-tich rokoch sa R. Woods presťahoval do Montrealu a začal kariéru v sexpriemysle ako striptér. Následne začal pracovať pre produkčné štúdio Falcon Entertainment a neskôr pre Bel Ami (avšak nie exkluzívne).
Vallans

Poloha

Obec má rozlohu 9,03 km². Najvyšší bod je položený 56 m n. m. a najnižší bod 17 m n. m.

Obyvateľstvo

Počet obyvateľov obce je 750 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vinnemerville

Poloha

Obec má rozlohu 4,22 km². Najvyšší bod je položený 96 m n. m. a najnižší bod 35 m n. m.

Obyvateľstvo

Počet obyvateľov obce je 209 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anglický park

Anglický park je krajinársky park, ktorý vznikol v polovici 17. storočia ako upravený výsek prirodzenej krajiny z loveckých zverníc a pastierskej krajiny. Príkladom anglického parku je Englischer Garten v Mníchove, v Nemecku.
Známi dizajnéri anglických parkov boli John Vanbrugh (1664 – 1726), Stephen Switzer (1682 – 1745), básnik Alexander Pope (1688 – 1744), Charles Bridgeman (1690 – 1738), William Kent (1685 – 1748), a Capability Brown (1716 – 1783).
Bartolomé (Galapágy)

Bartolomé je ekvádorský ostrov, ktorý spolu s inými ostrovmi tvorí súostrovie Galapágy. Je to sopečný ostrovček nachádzajúci sa blízko pobrežia ostrova Santiago. Bartolomé je jeden z „najmladších“ ostrovov súostrovia Galapágy. Tento ostrov a zátoka Sulivan Bay na ostrove Santiago dostali meno po námornom dôstojníkovi Sirovi Bartholomewovi Jamesovi Sulivanovi, prírodovedcovi a celoživotnom priateľovi Charlesa Darwina. Sir Sulivan bol poručík na palube brigy HMS Beagle patriacej Britskému kráľovskému námorníctvu. Meno ostrova Bartolomé je pošpanielčené meno Bartholomew. Sir Bartholomew James Sulivan spolu s Darwinom preslávili dané ostrovy.
Bartolomé má rozlohu 1,2 km² a jeho najvyšší bod je 114 m. Na ostrove sa nachádza preslávený štít v tvare hrotu nazývaný Pináculo (v preklade štít). Tento štít sa stal najznámejším prvkom súostrovia Galapágy. Na ostrove žijú tučniaky galapágske (Spheniscus mendiculus) a tulene hrivnaté (Otaria flavescens). Môžeme tu pozorovať aj rôzne lávové útvary a sopečné kužele.
Ostrov ponúka jednu z najkrajších scenérií súostrovia. Ostrov Bartolomé je vlastne vyhasnutá sopka. Nachádzajú sa tam rôzne červenozeme, suelos naranjas (v preklade oranžovozeme), suelos verdes (zelenozeme), černozeme a lesklé sopečné útvary. Na ostrove Bartolomé sa nachádza ľahko prístupný sopečný kužeľ, z ktorého sa návštevníkom naskytne úžasný výhľad na ostatné ostrovy.
Turisti na ostrove môžu navštíviť dve miesta. Na prvom sa dá plávať a potápať okolo známej skaly. Podmorský svet okolo ostrova je veľmi zaujímavý. Dá sa tam potápať napríklad s tučniakmi, morskými korytnačkami, žralokmi bielohrotými a rôznymi inými tropickými rybami. Druhým je záliv, ktorý je taktiež úžasným miestom na plávanie. Takzvané „zálivy dvojičky“ sú oddelené len úzkym pásom zeme.
Taylor Wang

Životopis

Rodina sa odsťahovala v roku 1952 na Taiwan, kde tiež vyštudoval. Potom sa odsťahoval do Hongkongu a odtiaľ odišiel študoval do Kalifornie. Na tamojšej univerzite získal v rokoch 1968-1971 dva doktoráty v odboroch fyziky. V USA už zostal a roku 1975 získal americké občianstvo. Oženil sa, má dvoch synov.
Po absolvovaní výcviku astronautov v Houstone a letu v raketopláne (mal necelých 45 rokov) sa venoval výučbe na univerzite Vanderbild v Nashville, štátu Tennessee. Je autorom 22 patentov a približne 200 vedeckých statí v odbornej tlači.
Vladimir Bartol

Životopis

Narodil sa ako tretie dieťa v meštianskej rodine otcovi Gregorovi Bartolovi, poštovému zamestnancovi a Marici Bartol-Nadliškovej, ktorá bola povolaním učiteľka, ale taktiež sa venovala písaniu. Rodičia mu poskytli výborné vzdelanie, pretože matka ho zoznámila s maľovaním, zatiaľ čo otec mu vysvetľoval biológiu. Vo svojej autobiografii sa opísal ako prehnane vnímavé dieťa, ktoré sa samému sebe zdalo trochu iné s bohatou predstavivosťou. Zaujímal sa o rôzne veci, najradšej mal biológiu, fyziológiu, psychológiu, umenie a samozrejme literatúru a tiež divadlo. Ako znalec zbieral a skúmal motýle.
Navštevoval školu v Terste a dokončil ju v Ľubľane. Potom sa zapísal na univerzitu a študoval biológiu a filozofiu. Nadchlo ho hlavne dielo Sigmunda Freuda. Štúdium úspešne dokončil v roku 1925 a pokračoval v štúdiu na Sorbonne v Paríži v rokoch 1926 – 1927. V roku 1928 slúžil v armáde v Petrovaradinu v Srbsku. Od roku 1933 do 1934 býval v Belehrade, kde viedol redakciu novín. Potom sa vrátil do Ľubľany, kde žil ako slobodný umelec do roku 1941. Po druhej svetovej vojne pracoval najprv ako tajomník Slovinského národného divadla (Slovensko narodno gledališče) v Ľubľane, potom odišiel späť do Terstu, kde sa živil ako pracovník v oblasti kultúry. V roku 1956 sa vrátil do Slovinska, kde sa stal zamestnancom Slovinskej akadémie vied a umenia (Slovenska akademija znanosti in umetnosti). V tejto organizácii pracoval až do svojej smrti 12. septembra 1967.

Dielo

V dielach vidno vplyv Friedricha Nietzscheho, ale aj tiež expresionizmu a psychoanalýzy. Preto v jeho dielach sledujeme psychologické a filozofické idei, ktoré najviac vypovedajú o vôli, sile, pravde a sklamaní, manipulácii s ľuďmi a o poznaní kozmolitného, intelektuálneho princípu. Pretože písal v čase sociálneho realizmu, jeho témy nie sú tak výrazné. Uplatnili sa predovšetkým v 80. rokoch 20. storočia. V minulosti sa stal veľmi známym vďaka románu Alamut, v ktorom opisuje situáciu veľmi podobnú súčasnej situácii na Blízkom východe.
Noron-la-Poterie

Poloha

Obec má rozlohu 3,01 km². Najvyšší bod je položený 76 m n. m. a najnižší bod 34 m n. m.

Obyvateľstvo

Počet obyvateľov obce je 325 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bucquoy

Poloha

Obec má rozlohu 20,8 km². Najvyšší bod je položený 154 m n. m. a najnižší bod 105 m n. m.

Obyvateľstvo

Počet obyvateľov obce je 1 467 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Václav Mika

Politická činnosť

Bol nezávislým kandiátom na post primátora hlavného mesta SR Bratislavy. Zámer uchádzať sa o post primátora ohlásil na tlačovej konferencii 3. júna 2018 v Sade Janka Kráľa v Petržalke. Heslom jeho kampane bolo NAŠE MESTO JE TO HLAVNÉ.  
Predseda strany SaS Richard Sulík ho navrhol na 10. miesto kandidátnej listiny strany v parlamentných voľbách 2020. Václav Mika však sa po týždni tohto miesta vzdal, lebo nechcel byť dôvodom, pre ktorý nebudú delegáti nominačnom kongrese hlasovať za Sulíkov návrh kandidátky.

Vzdelanie

Vyštudoval Fakultu ekonomiky a riadenia výrobných odvetví vtedajšej Vysokej školy ekonomickej v Bratislave, v rokoch 1991 až 1994 získal profesionálne certifikáty v odbore Manažment na Open University Bratislava a v Inštitúte pre manažment v Grazi. Václav Mika je viacnásobným predsedom poroty Krištáľového krídla v kategórii Divadlo a audiovizuálne umenie.
Mesnil-la-Comtesse

Poloha

Obec má rozlohu 0,95 km². Najvyšší bod je položený 170 m n. m. a najnižší bod 110 m n. m.

Obyvateľstvo

Počet obyvateľov obce je 36 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Agaué (dcéra Kadma)

Agaué alebo Agaue (starogr. Ἀγαύη – Agaué, lat. Agaue) je v gréckej mytológii dcéra tébskeho kráľa Kadma a jeho manželky Harmonie. 
Manželom Agauy bol Echión, jeden z bojovníkov, ktorý sa zrodil z dračích zubov zasadených jej otcom Kadmom. Ich syn, tébsky kráľ Pentheus nenávidel boha vína Dionýza, Agaué práve naopak bola jeho veľkou ctiteľkou. Keď si raz na jednej veľkej slávnosti boh pozval tébske ženy, aby spolu s ním oslavovali, opili sa tak, že v bakchickom vytržení začali trhať na kusy dobytok a potom sa obrátili proti svojmu kráľovi Pentheovi, zabili ho a Agaué, ktorá si syna pomýlila s nejakou šelmou, mu osobne odrezala hlavu a priniesla ju vraj do mesta. 
Podľa inej verzie však Agaué v eufórii zabila svojho syna preto, lebo bol nepriateľom radosti, ktorú Dionýzov nápoj – víno – prinášal ľuďom. Pentheus bol hundroš, žiadne radosti nevyhľadával, víno a radovánky považoval za veci, ktoré ľudí vyrušujú a odvádzajú od práce, alebo od vážnych povinností ako sú napríklad vojny.
Terčovec

Rozmnožovanie

Znáša na šikmý alebo zvislý substrát (list širokolistej rastliny alebo doštičku z PVC) až 200 ikier, ktoré sa po 2-3 dňoch vyliahnu pod rodičovským dozorom. Mimoriadnou zvláštnosťou mladých rybičiek je to, že sa živia sekrétom, ktorý vylučujú obaja rodičia. Medzi rybami je to veľká zriedkavosť, ktorá sa vyskytuje tiež napr. pri rode Uaru a Etroplus. Bez tejto fázy výživy nie je ich prirodzené prežitie možné.
Concevreux

Poloha

Obec má rozlohu 12,51 km². Najvyšší bod je položený 206 m n. m. a najnižší bod 45 m n. m.

Obyvateľstvo

Počet obyvateľov obce je 262 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Koprivnicko-križevatská župa

Charakter župy

Na severe župa hraničí s Maďarskom; prirodzenou hranicou je tu rieka Dráva, na západe s Medzimurskou a s Varaždínskou župou, na juhu so Záhrebskou župou, na východě potom s Bjelovarsko-bilogorskou a Viroviticko-podrávskou župou. Jej územie je rovinaté, v polovici ho delí pohorie Bilo Gora. Juh župy patrí do povodia rieky Sávy (preteká tadiaľ rieka Česma), sever potom do povodia Drávy. Župa má kvalitnú cestnú a železničnú sieť. Veľmi významná je tu ťažba ropy a zemného plynu.
Saint-Lô-d’Ourville

Poloha

Obec má rozlohu 10,7 km². Najvyšší bod je položený 38 m n. m. a najnižší bod 3 m n. m.

Obyvateľstvo

Počet obyvateľov obce je 526 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oroszlánsky okres

Oroszlánsky okres (maď. Oroszlányi járás) je okres v severnom Maďarsku v župe Komárom-Esztergom. Jeho správnym centrom je mesto Oroszlány.
Villiers-sur-Orge

Poloha

Obec má rozlohu 1,78 km². Najvyšší bod je položený 89 m n. m. a najnižší bod 37 m n. m.

Obyvateľstvo

Počet obyvateľov obce je 3 896 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rouvray-Sainte-Croix

Poloha

Obec má rozlohu 9,47 km². Najvyšší bod je položený 133 m n. m. a najnižší bod 119 m n. m.

Obyvateľstvo

Počet obyvateľov obce je 138 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Basky

Polohopis

Územie zaberá západnú časť podcelku Zliechovská hornatina a obklopujú ju len časti Strážovských vrchov. Na západe susedí podcelok Trenčianska vrchovina s časťami Teplická vrchovina a Porubská brázda, ktorá Basky obopína zo severozápadu. Severovýchodným smerom susedí Zliechovská hornatina a juhovýchodným a južným smerom leží Slatinská brázda.  
Severným okrajom tečie údolím na západ k Váhu potok Teplička, východný a južný okraj lemuje Bebrava, patriaca do povodia Nitry. Táto časť Strážovských vrchov tvorí homogénnu časť a cestné komunikácie vedú údoliami riek okrajom oblasti.

Ochrana územia

Basky nepatria do Chránenej krajinnej oblasti Strážovské vrchy, no na ich území sa nachádzajú osobitne chránené lokality, prírodné rezervácie Žihľavník a Žrebíky.

Turizmus

Táto časť Strážovských vrchov patrí medzi obľúbené a vyhľadávané oblasti. Je pomerne ľahko dostupná a sieť turistických chodníkov zjednodušuje prístup najvyšších lokalít z neďalekých sídiel. Obľúbeným cieľom turistov je horská chata Baske na rovnomennom, najvyššom vrchu (955 m n. m.) tejto časti pohoria.
Suicide Silence

Hudobný štýl

Suicide Silence hrá hudobný štýl deathcore, ktorý je fúziou death metalu a metalcoru. V ich piesňach sa dajú poznať vplyvy black metalu, grindcoru alebo aj groove metalu. Spevák využíva nízko položený growly, používane v death metale, a vysoko položené scream vokály, používane v black metale. Bubeník využíva blast-beaty a dvojkopák.
Členovia kapely hovoria, že najväčšie vplyvy na ich hudbu mali kapely ako  Meshuggah, Sepultura, Cannibal Corpse, Suffocation, Morbid Angel, Necrophagist, Napalm Death, Nile, Slipknot, Darkest Hour, Deftones, Korn, Death, a Possessed.
Saint-Didier-sous-Écouves

Poloha

Obec má rozlohu 8,78 km². Najvyšší bod je položený 412 m n. m. a najnižší bod 233 m n. m.

Obyvateľstvo

Počet obyvateľov obce je 158 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Harriet (korytnačka)

Korytnačka Harriet (asi 1830 – 23. júna 2006) bola samica korytnačky slonej (Geochelone nigra), podľa Guinessovej knihy rekordov najstaršia korytnačka sveta a bola pravdepodobne najstarší známy žijúci tvor Zeme.
Z historických dokumentov sa zdá byť pravdepodobné, že Harriet v roku 1835 zobral ako päťročné mláďa na Galapágach vedec Charles Darwin v rámci svojho výskumu evolúcie. Fakt, že Harriet patrila k endemickému poddruhu, ktorý sa vyskytuje na ostrove, ktorý Darwin nenavštívil, býva vysvetľovaná tým, že bola zrejme už skôr odchytená trestancami, žijúcimi na jednom z navštívených ostrovov, a tým neskôr odobraná Darwinom. Korytnačka bola najprv prevezená do Anglicka, neskôr ju John Wickham previezol do Austrálie. V roku 1870 sa korytnačka objavila v brisbanskej zoo, ale podrobnosti nie sú známe, alebo záznamy boli v roku 1893 zničené.
Od roku 1987 žila Harriet v súkromnej zoo severne od Brisbane a tešila sa dobrému zdraviu. Podľa návštevníkov ZOO a jej ošetrovateľov bola veľmi priateľská a mala veľmi rada kontakt s ľuďmi. Zomrela 23. júna 2006 na zlyhanie srdca vo veku 176 rokov.
Daniel Bodický

Životopis

V roku 1875 – 1880 študoval na evanjelickom gymnáziu v Banskej Bystrici, 1880 – 1882 na Učiteľskom ústave v Prešove (vylúčený za panslavizmus), 1882 – 1883 na Obchodnej škole v Prahe, neskôr 1887 – 1889 opäť na Učiteľskom ústave v Lučenci a v Prešove. Pôsobil ako učiteľ na viacerých miestach Slovenska, 1891 – 1896 v Báčskom Petrovci, 1919 – 1929 inšpektor v Lučenci. Autor slovenskej gramatiky pre ľudové školy, ktorá v 1906 – 1926 vyšla v 13 vydaniach. V miestach svojho pedagogického pôsobenia nacvičoval ochotnícke divadlo, rozširoval slovenskú tlač. Publikoval v periodikách Cirkevné listy, Dom a škola, Národná jednota, Národné noviny, Tranovský ev. kalendár a i. Predseda Spolku slovenských inšpektorov, evanjelického učiteľského spolku v Liptove, zakladajúci člen Muzeálnej slovenskej spoločnosti (MSS) a i. spolkov.